Държавен вестник, бр. 24, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  24
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 36 
ОТ 10 МАРТ 2023 Г.
за приемане на Методика за определяне на 
цените и ценовите пакети на универсалната 
услуга
МИНИСТЕРСКИЯТ СЪВЕТ
П О С Т А Н О В И :
Член единствен. Приема Методика за 
определяне на цените и ценовите пакети на 
универсалната услуга.
Заключителна разпоредба
Параграф единствен. Отменя Методиката 
за определяне на цените и ценовите пакети на 
универсалната услуга, приета с Постановление 
№ 254 на Министерския съвет от 2008 г. (ДВ, 
бр. 94 от 2008 г.).
Министър-председател:  
Гълъб Донев
Главен секретар на Министерския съвет:  
Красимир Божанов
МЕТОДИКА
за определяне на цените и ценовите пакети 
на универсалната услуга
Г л а в а  п ъ р в а
ОБЩИ ПОЛОЖЕНИЯ
Чл. 1. С методиката се регламентира 
начинът за определяне на цените и цено-
вите пакети на услугите по чл. 182, ал. 2 от 
Закона за електронните съобщения (ЗЕС).
Чл. 2. Предприятията, на които е въз-
ложено задължение по реда на глава еди-
надесета, раздел III от ЗЕС да предоставят 
универсална услуга по чл. 182, ал. 2 от ЗЕС, 
определят цените в съответствие с глава 
втора от настоящата методика.
Чл. 3. Предприятия, на които са наложе-
ни задължения по реда на чл. 197 от ЗЕС, 
определят достъпни цени за:
1. тарифни планове за самостоятелна 
услуга или ценови пакети за хора със спе-
циални социални нужди;
2. тарифни планове за самостоятелна 
услуга или ценови пакети за хора с ниски 
доходи.
Чл. 4. Предприятията по чл. 2 предоставят 
за одобряване от Комисията за регулиране 
на съобщенията (Комисията) цените и цено-
вите пакети на универсалната услуга заедно 
с документите по ценообразуването по реда 
и в сроковете, посочени в чл. 196 от ЗЕС.
Г л а в а  в т о р а
ОБЩИ ПРИНЦИПИ ЗА НАЧИНА НА ОП-
РЕДЕЛЯНЕ И ИЗМЕНЕНИЕ НА ЦЕНИТЕ 
И ЦЕНОВИТЕ ПАКЕТИ НА УНИВЕРСАЛ-
НАТА УСЛУГА
Чл. 5. Предприятията по чл. 2 определят 
цените на услугите по чл. 182, aл. 2 от ЗЕС 
при спазване на следните общи принципи:
1. отчитане на разходите, свързани с пре-
доставяне на услугите;
2. прилагане на разумната норма на пе-
чалба;
3. географско осредняване на цените на 
услугите по чл. 182, aл. 2 от ЗЕС за терито-
рията, на която предприятието предоставя 
услугата;
4. заменимост на услугите по чл. 182, 
ал. 2 от ЗЕС със съответни алтернативни 
обществени електронни съобщителни услуги, 
в случай че такава заменимост е приложима;
5. отчитане на равнището на действащите 
цени на услугите по чл. 182, aл. 2 от ЗЕС;
6. отчитане влиянието на хармонизиран 
индекс на потребителските цени (ХИПЦ).
Чл. 6. При определяне на цените по чл. 5 
предприятията по чл. 2 спазват следните 
изисквания:
1. изменението на цените на всяка от ус-
лугите по чл. 182, aл. 2 от ЗЕС не може да 
надвишава ХИПЦ, определен съгласно чл. 7;
2. цените могат да се променят на период 
не по-кратък от една година; цените могат да 
се променят и на период, по-кратък от една 
година, в случай на нарастване на месечния 
ХИПЦ с 10 на сто или повече.
Чл. 7. (1) Предлаганите нови цени се оп-
ределят по следната формула:
Pt = Pt-1 X (1 + Δ ХИПЦt),
където:
Рt е предлагана нова цена;
Pt-1 – действащата цена към момента на 
внесеното предложение за промяна на цените;
Δ ХИПЦt (НCPIt) – хармонизиран индекс 
на потребителските цени, изчислен по данни 
на Националния статистически институт 
(НСИ) за общи индекси на потребителските 
цени по месеци; за база на изчисленията се 
приема месечният индекс на инфлацията, 
относим към месеца, в който цените по чл. 2 
влязат в сила, а натрупването на инфлация-
та се извършва до месеца преди внасяне на 
предложение за изменение на цените.
(2) За месеците, за които не са публику-
вани данни на НСИ, индексът на инфлация 
се определя въз основа на данни на Ми-
нистерството на финансите за прогнозния 
индекс на инфлация.